নুরুল হুদার নেতৃত্বে নতুন কমিশন কেমন হলো— জানতে চাইলে তিনি বলেন, ‘নতুন নির্বাচন কমিশন এর চেয়ে ভালোও হতে পারত, আবার খারাপও হতে পারত। তারা কী কাজ করবেন, কতটুকু করবেন দিন গেলেই তা বোঝা যাবে। এখনই তাদের সম্পর্কে নেতিবাচক বলা ঠিক হবে না।’ সুশাসনের জন্য নাগরিক—সুজন সভাপতি ড. বদিউল আলম মজুমদার বলেন, ‘নতুন নির্বাচন কমিশনের কাছে প্রত্যাশা হলো— ভঙ্গুর নির্বাচন কমিশনকে একটি শক্ত ভিত্তির ওপর দাঁড় করাতে হবে। জনগণের আস্থাহীনতা কাটাতে হবে। রাজনৈতিক দলগুলোকে নির্বাচনমুখী করতে হবে।’